It al eest zoe dat de voirs jan scoutheiten de
wader de voirs twee sacken rocx erflijck aen den
voirs zijnen zone afgeleecht en afgequeten heeft
Soe is nochtans vorweerde en condicie dat zoe
wanneer de voirg jan scontheiten de jonghe den
selven zijnen vader g wederome gegeven sal
hebben xxvi rijns gul te xx stuvs tstuck die de
voirs jan scoutheiten de jonghe bekynt ontfangen
te hebben vanden voirg janne zijnen vader
dat dan de selve jan scoutheiten de jonghe
wederome jairlijck en erflijck hebben sal de
voirs twee sacken rocx erfspachts nae inhouden
van zijnre huwelijcker vorweerden Hier inne
bevorweert oft de voirs jan scoutheiten de jonghe
de voirs ii sacken rocx erfspachts niet en quijt
bynnen den leven live vanden voirs janne zijnen
vader soe sal de voirs jan scontheiten de jonge
nae de doot van zijnen vader Alsoe vele als
de voirs ii sacken rocx gedragen moete innebringe
oft elcken vand anden kynden desselfs jans
schoutheiten des vadis alsoe vele voe uut
laeten hebben eer de voirs jan scontheiten de
jonghe sal moeghen deylen inde goede van zijne
voirs vader En in gevalle de voirs jan scontheite
de jonghe de voirg penigen niet wederome
en restitueerde gelijck voirs steet Soe sal de voirs
jan scontheiten de vader tkyntsgedeelte desselfs
jans zijns zoons mette selve zijne zone alsoe vele
als de voirs penige gedragen moegen belasten
dair inne de voirs jan scontheiten de jonghe nu
voe alsdan zijn consent gedragen heeft en gelooft
den selve zijne vad dair toe hant en mont te leene
en dat te voldoene ass cor eisd